শিল্পমন্ত্রী আরো বলেন, প্রচলিত শিক্ষা পদ্ধতি ও কাঠামোর দুর্বলতার কারণে ডিগ্রিধারী শিক্ষার্থীদের অনেকেই কর্মজীবনে সাফল্য পাচ্ছে না। এর সমাধানে বিশ্ববিদ্যালয়-শিল্প কারখানা-সরকার ত্রিপক্ষীয় সম্পর্ক বাড়াতে হবে। পাশাপাশি শিল্প-কারখানা ও ব্যবসাপ্রতিষ্ঠানের চাহিদা অনুযায়ী বিশ্ববিদ্যালয়ের পাঠ্যক্রম ঢেলে সাজাতে হবে। পাঠ্যক্রমে সৃজনশীলতা, কর্মমুখী ও প্রযুক্তিগত শিক্ষার বিষয়টি অন্তর্ভুক্ত করতে হবে। দক্ষ জনবলের চাহিদা পূরণে শিল্প মন্ত্রণালয়ের আওতাধীন সেক্টর করপোরেশনগুলো ইতিমধ্যে বুয়েটসহ বিভিন্ন বিশ্ববিদ্যালয়ের সঙ্গে সমঝোতা চুক্তি করেছে বলেও জানান শিল্পমন্ত্রী।